**ΘΕΜΑ:** Απευθείας ανάθεση σε διαφορετικές Δημοτικές Ενότητες

Ημ/νία υποβολής ***25/08/2022***

**Ερώτηση:**

**Ερώτηση**: Συνίσταται κατάτμηση στην περίπτωση σύναψης συμβάσεων με τη διαδικασία της απευθείας ανάθεσης για υπηρεσίας Κοπής επικίνδυνων Δέντρων σε 2 διαφορετικές Δημοτικές Ενότητες, ύψους 30.000 + ΦΠΑ η καθεμιά και απευθείας ανάθεσης λόγω κατεπείγοντος σε κοπές - κλαδέματα σε αλσύλλιο που βρίσκεται σε μία εκ των 2 ανωτέρω Δημοτικών Ενοτήτων;

**Απάντηση:**

Όμοιες ή ομοειδείς δαπάνες δύνανται να εγγραφούν σε ξεχωριστές πιστώσεις, κατά Ειδικό Φορέα και ΚΑΕ στον εγκεκριμένο προϋπολογισμό της Περιφέρειας ή του Δήμου ή της Δ.Ε.Υ.Α. και να εκτελεστούν αυτοτελώς, εφόσον αφορούν σε διαφορετικές περιφερειακές ή δημοτικές ενότητες, αντιστοίχως. (παρ. 14 του άρθρου 6 του Ν.4071/2012, όπως αντικαταστάθηκε από το άρθρο 26 του Ν.4585/2018)

Σύμφωνα με την *Πράξη 234/2014 Κλιμ.Τμ.7 Ελ.Συν.* Οι προμήθειες - εφόσον αφορούν στην κάλυψη αναγκών για διαφορετικές δημοτικές ενότητες του Δήμου, οι απαιτούμενες για την πραγματοποίησή τους δαπάνες έχουν εγγραφεί σε ξεχωριστές πιστώσεις, κατά Κ.Α.Ε., στον εγκεκριμένο προϋπολογισμό του και η αξία καθεμίας από αυτές, συμπεριλαμβανομένου του αναλογούντος Φ.Π.Α., δεν υπερβαίνει το ποσό των 15.000,00 ευρώ, - νομίμως, κατ' εφαρμογή του άρθρου 6 παρ. 14 του ν.4071/2012, ανατέθηκαν με προσφυγή στην εξαιρετική διαδικασία της απευθείας ανάθεσης.